CELEX: 31982R2919
Language: el
Date: 1982-10-29 00:00:00
Title: Κανονισμός (EOK) αριθ. 2919/82 τής Επιτροπής τής 29ης Οκτωβρίου 1982 περί τού διορθωτικού ποσού πού εφαρμόζεται στήν Ελλάδα στόν τομέα τού ελαιολάδου

Avis juridique important

|

31982R2919

Κανονισμός (EOK) αριθ. 2919/82 τής Επιτροπής τής 29ης Οκτωβρίου 1982 περί τού διορθωτικού ποσού πού εφαρμόζεται στήν Ελλάδα στόν τομέα τού ελαιολάδου  

Επίσημη Εφημερίδα αριθ. L 304 της 30/10/1982 σ. 0057 - 0058 Ισπανική ειδική έκδοση: Κεφάλαιο 03 τόμος 26 σ. 0085  Πορτογαλική ειδική έκδοση : Κεφάλαιο 03 τόμος 26 σ. 0085 

***** ΚΑΝΟΝΙΣΜΟΣ (ΕΟΚ) αριθ. 2919/82 ΤΗΣ ΕΠΙΤΡΟΠΗΣ  της 29ης Οκτωβρίου 1982  περί του διορθωτικού ποσού που εφαρμόζεται στην Ελλάδα στον τομέα του ελαιολάδου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  την πράξη προσχωρήσεως της Ελλάδας,  τον κανονισμό (ΕΟΚ) αριθ. 5/81 του Συμβουλίου της 1ης Ιανουαρίου 1981 περί καθορισμού των γενικών κανόνων του καθεστώτος των εξισωτικών ποσών «προσχωρήσεως» στον τομέα του ελαιολάδου (1), και ιδίως το άρ- θρο 7,  Εκτιμώντας:  ότι ο κανονισμός (ΕΟΚ) αριθ. 1414/82 (2) καθόρισε για την περίοδο εμπορίας 1982/83 ίδια τιμή παρεμβάσεως του ελαιολάδου για την Ελλάδα και τα άλλα Κράτη μέλη· ότι, λόγω του γεγονότος αυτού, τα εξισωτικά ποσά «προσχωρήσεως» δεν εφαρμόζονται πλέον από την 1η Νοεμβρίου 1982·  ότι, σύμφωνα με το άρθρο 11 του κανονισμού αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (3), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (4), χορηγείται ενίσχυση στην κατανάλωση για το έλαιο που παράγεται και διατίθεται στην Κοινότητα· ότι, σύμφωνα με το άρθρο 68 της πράξεως προσχωρήσεως, η κοινοτική αυτή ενίσχυση θεσπίζεται προοδευτικά στην Ελλάδα κατά τη διάρκεια της περιόδου μεταφοράς· ότι κατά την περίοδο αυτή υπάρχει, κατά συνέπεια, μια διαφορά μεταξύ των επιπέδων της προηγούμενης ενισχύσεως στην Ελλάδα και τα άλλα Κράτη μέλη· ότι, όσο τα εξισωτικά ποσά «προσχωρήσεως» εφαρμόζονταν στις συναλλαγές, αυτά διορθώνονταν κατά τη διαφορά των ενισχύσεων· ότι συνεπεία της καταργήσεως των εξισωτικών ποσών «προσχωρήσεως» και ελλείψει καταλλήλων μέτρων, η αγορά του ελαιολάδου σε μικρές συσκευασίες απειλείται να υποστεί σοβαρές διαταραχές· ότι η κατάσταση αυτή κινδυνεύει να παραταθεί μέχρι τη στιγμή της εναρμονίσεως των ενισχύσεων στην κατανάλωση· ότι είναι, κατά συνέπεια, αναγκαίο να συμπληρωθεί η διαφορά μεταξύ των ενισχύσεων με την εφαρμογή ισοδύναμου ποσού στις ανταλλαγές ελαιολάδου σε μικρές συσκευασίες μεταξύ της Ελλάδας και των άλλων Κρατών μελών και μεταξύ της Ελλάδας και των τρίτων χωρών·  ότι ο κανονισμός (ΕΟΚ) αριθ. 52/81 της Επιτροπής (5) προβλέπει τις λεπτομέρειες εφαρμογής των εξισωτικών ποσών « προσχωρήσεως»· ότι, για την καλή διοικητική διαχείριση, πρέπει να προβλεφθεί ότι οι λεπτομέρειες αυτές θα εφαρμοστούν, εφόσον υφίσταται ανάγκη, στα κατάλληλα μέτρα που αναφέρονται ανωτέρω·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά την έννοια του παρόντος άρθρου, εννοείται ως «διορθωτικό ποσό» το ποσό που εφαρμόζεται στο ελαιόλαδο που υπάγεται στις διακρίσεις 05.07 Α Ι α) και 15.07 Α ΙΙ του Κοινού Δασμολογίου, συσκευασμένο σε άμεση συσκευασία καθαρού περιεχομένου κατωτέρου ή ίσου των 5 λίτρων, στις συναλλαγές μεταξύ της Ελλάδας και των άλλων Κρατών μελών και μεταξύ της Ελλάδας και των τρίτων χωρών.  Άρθρο 2  Το διορθωτικό ποσό που εφαρμόζεται στις συναλλαγές μεταξύ της Ελλάδας και των άλλων Κρατών μελών είναι ίσο με τη διαφορά μεταξύ της ενισχύσεως στην κατανάλωση που εφαρμόζεται μεταξύ της Ελλάδας και των άλλων Κρατών μελών.  Άρθρο 3  1. Στις συναλλαγές μεταξύ της Ελλάδας και των άλλων Κρατών μελών, το διορθωτικό ποσό εισπράττεται κατά την εισαγωγή, ή χορηγείται κατά την εξαγωγή, από την Ελλάδα.  2. Το διορθωτικό ποσό, που αναφέρεται στο άρθρο 1, προστίθεται στην εισφορά κατά την εισαγωγή και στην επιστροφή κατά την εξαγωγή, στις συναλλαγές μεταξύ της Ελλάδας και των τρίτων χωρών για το ελαιόλαδο που υπάγεται στις διακρίσεις 05.07 Α Ι α) και 15.07 Α ΙΙ του Κοινού Δασμολογίου, συσκευασμένο σε άμεση συσκευασία καθαρού περιεχομένου κατωτέρου ή ίσου των 5 λίτρων.  3. Το διορθωτικό ποσό που εφαρμόζεται είναι το ποσό που ισχύει κατά την ημέρα της εισαγωγής ή της εξαγωγής.  Άρθρο 4  1. Οι λεπτομέρειες εφαρμογής του διορθωτικού ποσού είναι αυτές που προβλέπονται από τον κανονισμό (ΕΟΚ) αριθ. 52/81 mutatis mutandis. Εντούτοις, η μνεία που  πρέπει να γίνει επί του εγγράφου της κοινοτικής διαμετακομίσεως, κατ' εφαρμογή των διατάξεων του άρθρου 7 παράγραφος 1 του εν λόγω κανονισμού, είναι μία από τις ακόλουθες μνείες:  «Διορθωτικό ποσό (κανονισμός (ΕΟΚ) αριθ. 2919/82) . . . . . . (ημερομηνία αποδοχής της δηλώσεως εξαγωγής)»,  «Montant correcteur (reglement (CCE) no 2919/82) . . . . . . (date d'acceptation de la declaration d'exportation)»,  «Corrective amount (Regulation (EEC) No 2919/82) . . . . . . (date of acceptance of the export declaration)»,  «Korrektivbetrag (Verordnung (EWG) Nr. 2919/82) . . . . . . (Datum der Annahme der Ausfuhranmeldung)»,  «Importo correttivo (regolamento (CEE) n. 2919/82) . . . . . . (Data di accettazione della dichiarazione di esportazione)»,  «Correctiebedrag (Verordening (EEG) nr. 2919/82) . . . . . . (datum van aanvaarding van de uitvoeraangifte)»,  «Korrektionsbeloeb (forordning (EOEF) nr. 2919/82) . . . . . . (dato for antagelse af udfoerselsangivelse)».  2. Το διορθωτικό ποσό καθορίζεται από την Επιτροπή.  Άρθρο 5  Ο παρών κανονισμός αρχίζει να ισχύει την 1η Νοεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Οκτωβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 1 της 1. 1. 1981, σ. 8.  (2) ΕΕ αριθ. L 162 της 12. 6. 1982, σ. 9.  (3) ΕΕ αριθ. 172 της 30. 9. 1966, σ. 3025/66.  (4) ΕΕ αριθ. L 162 της 12. 6. 1982, σ. 6.  (5) ΕΕ αριθ. L 4 της 1. 1. 1981, σ. 30.